ଭାବନଗର ଅମ୍ରେଲି ଜଙ୍ଗଲ, ଏସିଆଟିକ ସିଂହ ପାଇଁ ଏକ ସଂରକ୍ଷିତ ଅରଣ୍ୟ ।ଭାରତୀୟ ରାଜ୍ୟ ଗୁଜରାଟର ଗିର ଜାତୀୟ ପାର୍କର ପୂର୍ବ ପଟେ ଅମ୍ରେଲି ଜିଲ୍ଲାରେ ଏହା ଅବସ୍ଥିତ ।ଏହା ସହିତ ନୂତନ ଯଶାଳ ଅଭୟାରଣ୍ୟର ମିଶ୍ରଣ ପରେ ସମୁଦାଯ ଅଞ୍ଚଳର ଆୟତନ 1600 ବର୍ଗ କିଲୋମିଟର ହେଲା । ଏହା ଗିର ଅଭୟାରଣ୍ୟ ଠାରୁ ମଧ୍ୟ ଆୟତନରେ ବଡ । ଗୁଜରାଟ ସରକାର ସମସ୍ତ ସିଂହଙ୍କୁ ଏହି ଜଙ୍ଗଲକୁ ଆଣିବାକୁ ଚାହୁଥିଲେ ମଧ୍ୟ କେନ୍ଦ୍ର ସରକାର କିଛି ସିଂହ କୁନୋ ଜାତୀୟ ପାର୍କରେ ରଖିବାକୁ ପ୍ରସ୍ତାବ ଦେଇଛନ୍ତି । କାରଣ ଏକ ସ୍ଥାନରେ ରହିଲେ ହୁଏତ କିଛି ବ୍ୟାଧି ଯୋଗୁଁ ସମସ୍ତ ସିଂହ ନିପାତ ହେଇଯିବେ । ତାଞ୍ଜାନିଆ ଦେଶର ସେରେଙ୍ଘେତି ଜାତୀୟ ପାର୍କରେ ସେପରି ଘଟଣା ହେଇ ସେଠାରେ ବହୁ ସଂଖ୍ୟାରେ ସିଂହ ମୃତ୍ୟୁ ବରଣ କରିଥିଲେ । .

ସ୍ୱର୍ଗତ ସୁକାନ୍ତ କୁମାର ତ୍ରିପାଠୀ ଜଣେ ଓଡ଼ିଆ ଇଲେକ୍ଟ୍ରୋନିକ୍ସ ଏବଂ ଅପଟିକ୍ସରେ ପଲିମରର ଗବେଷକ ଥିଲେ । ସେ ଭାରତୀୟ ପ୍ରଦ୍ୟୋଗିକୀ ଅନୁଷ୍ଠାନ, ଖଡ଼ଗପୁରରୁ ସ୍ନାତକ ଲାଭ କରି ୧୯୮୧ରେ କେସ ବେଷ୍ଟର୍ଣ ରିଜର୍ଭରୁ ଡକ୍ଟରେଟ ଉପାଧ୍ ପ୍ରାପ୍ତ କରିଥିଲେ ତଥା ୧୯୯୩ରେ କାର୍ଲ ଏସ. ମାର୍ଭେଲ କ୍ରିଏଟିଭ ପଲିମର କେମେଷ୍ଟ୍ରି ପୁରସ୍କାର ଲାଭ କରିଥିଲେ । ମାସାଚୁସେଟସ ବିଶ୍ୱବିଦ୍ୟାଳୟ, ଲୋବେଲର ରସାୟନ ବିଜ୍ଞାନ ବିଭାଗର ପ୍ରାଧ୍ୟାପକ ଭାବେ ସେ କାର୍ଯ୍ୟ କରିଥିଲେ ଓ ସେଣ୍ଟର ଫର ଆଡ଼ଭାନସଡ ମାଟେରିଆଲସର ପ୍ରତିଷ୍ଠାତା ନିର୍ଦ୍ଦେଶକ ଥିଲେ । ସେ ୨୦୦ରୁ ଅଧିକା ଗବେଷଣା ମୂଳକ ଲେଖା ଓ ୧୨ଟି ପାଟେଣ୍ଟର ଅଧିକାରୀ ।

ଅପ୍ରେଲରେ ଏହା ଜର୍ମାନର କ୍ରେଗ୍‌ସ ମରାଇନକୁ ଖୋଜିବା ପାଇଁ ଉତ୍ତର ସାଗର ଓ ନରୱେ ଉପକୂଳରେ ହୋମ ଫ୍ଲିଟ ସହ ମୁତୟନ ହୋଇଥିଲା । ଅପ୍ରେଲ ୮ରେ ଏହା ବିଧ୍ୱଂସକାରୀ ଗ୍ଲୋୱର୍ମକୁ ସହାୟତା ପ୍ରଦାନ କରିବାକୁ ଆସୁଥିବା ଯୁଦ୍ଧ ଜାହାଜକୁ ଦେଖି ପାରିଥିଲା, ଯାହା ଜର୍ମାନ ଜାହାଜ ଆଡ଼ମାୟରାଲ ହିପରର ଆକ୍ରମଣର ଶିକାର ହୋଇଥିଲା । ଗ୍ଲୋ ୱର୍ମ ବୁଡ଼ିବା ପୂର୍ବରୁ ଆଡ଼ମାଇରାଲ ହିପରକୁ ଧ୍ୱଂସ କରିବାରେ ସଫଳ ହୋଇଥିଲା । ଏହା ପରେ ଦ୍ୱିତୀୟ ନାର୍ଭିକ ଯୁଦ୍ଧରେ ନାର୍ଭିକକୁ ସୁରକ୍ଷା ଦେବାରେ ମୁତୟନ କରାଯାଇଥିଲା । ଅପ୍ରେଲ ୧୩ରେ ଏହାକୁ କେତେକ ଜର୍ମାନ ବିଧ୍ୱଂସକାରୀଙ୍କ ସାମ୍ନା କରିବାକୁ ପଡ଼ିଥିଲା ଏବଂ ୬ ଥର ଆକ୍ରମଣର ଶିକାର ହୋଇ ୧ ଘଣ୍ଟା ପାଇଁ ଅକରମଣ୍ୟ ହୋଇଯାଇଥିଲା । ଡେଭନପୋର୍ଟ ଜାହାଜ ମରାମତି କାରଖାନାକୁ ଅଧିକ ମରାମତି ପାଇଁ ଆସିବା ପୂର୍ବରୁ ଏହାକୁ ସ୍କଲ୍‌ଫ୍‌ଜର୍ଡଠାରେ ଅଲ୍ପ ସମୟ ପାଇଁ ମରାମତି କରାଯାଇଥିଲା । ତା'ର ""X"" ସ୍ଥାନରେ ଥିବା ୪.୭ in (୧୨୦ mm)କୁ ଯାଆଁଳା ୪ in (୧୦୦ mm) ଉଡ଼ାକାହାଜ ନିରୋଧୀଦ୍ୱାରା ପରିବର୍ତ୍ତନ କରାଯାଇଥିଲା .

ଗୌଣ ମୁଣ୍ଡ ବିନ୍ଧାରେ ଲକ୍ଷଣ ହିସାବକୁ ନ ନେଇ କାରଣ ଅନୁସାରେ ବର୍ଗୀକରଣ କରାଯାଇଛି । ଏଥିରେ ମୁଣ୍ଡ ଓ ବେକ ଆଘାତ ଜନିତ ହ୍ଵିପଲାସ୍ ଆଘାତ, ଖପୁରୀ ଭିତର ଜମାଟ ରକ୍ତ ଓ କ୍ରାନିଓଟମିକୁ ଅନ୍ତର୍ଭୁକ୍ତ କରାଯାଇଛି । ରକ୍ତ ନଳି ସମ୍ପର୍କୀୟ ରୋଗ ଯଥା ଇସ୍କେମିକ୍ ସ୍ଟ୍ରୋକ୍, ଟ୍ରଞ୍ଜିଏଣ୍ଟ ଇସ୍କେମିକ୍ ଆଟାକ୍, ବିନା ଆଘାତ ଖପୁରୀ ମଧ୍ୟରେ ରକ୍ତ ଜମିବା, ରକ୍ତ ନଳୀ ଗଠନ ବିପର୍ଯ୍ୟୟ୍ ଓ ଆର୍ଟେରାଇଟିସ୍ ରୋଗମାନଙ୍କୁ ଏହି ଗୌଣ ମୁଣ୍ଡ ବିନ୍ଧା ଦଳରେ ନିଆଯାଇଛି । ଅନ୍ୟାନ୍ୟ ଗୌଣ ମୁଣ୍ଡ ବିନ୍ଧା ମଧ୍ୟରେ ସେରେବ୍ରୋ ସ୍ପାଇନାଲ୍ ଫ୍ଲୁଇଡର ଚାପ କମ୍ ବେଶୀ ଜନିତ ମୁଣ୍ଡ ବିନ୍ଧା, ଅସଂକ୍ରିତ ପ୍ରଦାହ, ଅର୍ବୁଦ, ଏପିଲେପ୍ସି ରୋଗ ରକ୍ତ ନଳୀ ଜନିତ ନ ହେଲେ ମଧ୍ୟ ଏହି ଦଳରେ ରଖାଯାଇଛି ।

ପ୍ୟାରୀମୋହନ ମହାପାତ୍ର ୧୯୪୦ ମସିହା ଜାନୁଆରି ୨୫ ତାରିଖରେ ଅନୁଗୁଳ ଜିଲ୍ଲା ତାଳଚେରଠାରେ ଜନ୍ମ ଗ୍ରହଣ କରିଥିଲେ । ରେଭେନ୍ସା ମହାବିଦ୍ୟାଳୟରୁ ସ୍ନାତୋକ ପାଠ୍ୟକ୍ରମ ଶେଷ କରିବା ପରେ ପ୍ୟାରୀମୋହନ ଆହ୍ଲାବାଦ ବିଶ୍ୱାବିଦ୍ୟାଳୟରୁ ରାଜନୀତି ବିଜ୍ଞାନରେ ସ୍ନାତକୋତର ପାଠ୍ୟକ୍ରମ ଶେଷ କରିଥିଲେ । ପରବର୍ତ୍ତୀ ସମୟରେ ଲଣ୍ଡନ ସ୍କୁଲ ଅଫ ଇକୋନୋମିକ୍ସରୁ ଅର୍ଥନୀତିରେ ସ୍ନାତକୋତ୍ତର ପାଠ୍ୟକ୍ରମ ସାରି ୧୯୬୩ ବ୍ୟାଚର ଆଇଏଏସ ଭାବେ ପ୍ରଶାସନିକ ସେବାରେ ଯୋଗ ଦେଇଥିଲେ । ବିଭିନ୍ନ ସମୟରେ କୋରାପୁଟ ଭଳି ରାଜ୍ୟର ବହୁ ପଛୁଆ ଜିଲ୍ଲାର ଜିଲ୍ଲାପାଳ ଭାବେ କାର୍ଯ୍ୟ ତୁଲାଇଥିଲେ । ସେ କୋରାପୁଟ ଜିଲ୍ଲାପାଳ ଥିବା ବେଳେ ଯେଉଁ କାର୍ଯ୍ୟ ଦକ୍ଷତା ଦେଖାଇଥିଲେ ତାହା ତାଙ୍କ ପ୍ରଶାସନିକ କାର୍ଯ୍ୟଦକ୍ଷତାର ଅନନ୍ୟ ଉଦାହରଣ ଭାବେ ଗ୍ରହଣ କରାଯାଏ ।

ଆଡୋଲ୍‌ଫୋ ପିରେଜ୍ ଇସ୍‌କ୍ୟୁଭେଲ୍‌ (ଇଂରାଜୀ: Adolfo Pérez Esquivel ) ଜଣେ ନୋବେଲ ପୁରସ୍କାର ବିଜେତା । ସେ ଆର୍ଜେଣ୍ଟିନାର ନାଗରିକ ଅଟନ୍ତି । ତାଙ୍କୁ ୧୯୮୦ ମସିହାରେ ଶାନ୍ତି ପାଇଁ ନୋବେଲ ପୁରସ୍କାର ପ୍ରଦାନ କରଯାଇଥିଲା ।